kardosdrur/scandi-wiki huggingface dataset:
Polen 2050

Polen 2050 (Polsk: Ruch Polska 2050, "Polen 2050-bevægelse") er en politisk bevægelse, der blev grundlagt i august 2020 af Szymon Hołownia efter hans præsidentkampagne ved det polske præsidentvalg i 2020.

Referencer 

2050
Etableret i 2020
Zamagurie

Zamagurie (på slovakisk, udtalt [ˈZamaɡuɾɪ̯ɛ] ; ) er et område på grænsen mellem Polen og Slovakiet, i den nordlige del af Spiš-regionen mellem bjergområdet Spišská Magura i syd, Dunajecfloden i nord og Białka-floden (slovakisk: Biela voda) i vest. Det er delt mellem Prešov-regionen i Slovakiet og det mindre Województwo małopolskie Voivodeship i Polen, og er yderligere opdelt mellem de slovakiske distrikter Stará Ľubovňa og Kežmarok og de polske gminas Bukowina Tatrzańska, Nowy Targ og Łapsze Niżne. Centrum i regionen er den slovakiske by Spišská Stará Ves, som ligger lige ved grænsen. Regionen var indtil 2004 en af de officielle turistregioner i Slovakiet.

I 2006 blev der åbnet en ny grænsebro for fodgængere mellem Červený Kláštor og Sromowce.

Turistattraktioner 
Den mest populære turistattraktion er Pieninybjergene med Dunajecflodkløften, hvor der arrangeres sejlture på trækanoer, bundet i flåder og vandreture til Trzy Korony eller Sokolica-bakkerne.

Blandt de bemærkelsesværdige monumenter for den folkelige arkitektur er Goral-landsbyerne Osturňa og Jezersko i Slovakiet.

Andre attraktioner inkluderer kurlandsbyen Vyšné Ružbachy, den middelalderlige by Podolínec, klosteret i Červený Kláštor og vintersportsstederne i Osturňa og Spišská Stará Ves. I Polen findes også mange attraktioner, f.eks. Niedzica-skicentret, Niedzica-slottet eller Czorsztyn-reservoiret.

Galleri

Kilder og henvisninger 

 Witold Henryk Paryski, Zofia Radwańska-Paryska: Wielka encyklopedia tatrzańska. Wydawnictwo Górskie, Poronin 2004, .
 Józef Nyka: Pieniny. Przewodnik. 9. Auflage. Trawers, Latchorzew 2006, .
 Pieniny polskie i słowackie. Mapa turystyczna 1:25 000. Agencja Wydawnicza „WiT“ s.c, Piwniczna 2008, .
 Ivan Voluščuk: Pieninský Národný Park. AKCENT press service, 1992, .

 Pieniny (på Slovakisk, Polsk, og Engelsk)

Slovakiets geografi
Polens geografi
Suvorovordenen (flertydig)

Der er flere ordener med navnet Suvorovordenen:

 Suvorovordenen  Sovjetisk orden fra 1942-1991
 Suvorovordenen (Rusland) Russisk orden fra 1992
Forenede Højre

Forenede Højre (Polsk: Zjednoczona Prawica) er en polsk, konservativ, politisk koalition som siden parlamentsvalget i 2015 været ved magten. Efter interne uroligheder blev koalitionen fornyet i 2019 og senere igen i 2020.

I begyndelsen i 2014 var koalitionen oprindeligt i form af en parlamentarisk gruppe i Sejmen kaldet Bare Polen dannet af politikere fra Polen Sammen og Det Forenede Polen.
De blev derefter enige om at samarbejde med Lov og Retfærdighedspartiet og sluttede sig til Lov og Retfærdighedpartiets parlamentariske gruppe og valglister samme år, i tide til lokalvalget i 2014 og parlamentsvalget i 2015. Sammensætningen af koalitionen har siden ændret sig over tid, da parter har sluttet sig til og forladt koalitionen.

Referencer 

Politiske partier i Polen
Etableret i 2014
Borgernes Koalition

Borgernes Koalition (polsk: Koalicja Obywatelska) officielt Koalition Valgkomité Borgernes Koalition PO .N iPL Grønne (Polsk: Koalicyjny Komitet Wyborczy Koalicja Obywatelska PO .N iPL Zieloni) er en polsk, politisk koalition.

Koalitionen består af partierne Borgerplatformen, Moderne, Polsk Initiativ og De Grønne.

Politiske partier i Polen
Tattersall (tekstil)

Tattersall beskriver en type stof, der er vævet i tern eller skotsktern. Mønstret består af tynde streger med ensartet afstand på kryds og tværs, således at der dannes kvadrater.

Striberne er normalt i to forskellige farver og typisk på en lysere baggrund. Stoffet har navn fra Tattersalls' hestemarked, der blev etableret i London i 1766. I løbet af 1700-tallet blev der solgt tæpper med dette mønster til hestene på Tattersalls-markedet.

I dag er det et almindeligt mønster, er ofte væves i bomuld, særligt i flannel, som bruges til skjorter og veste. Tattersall-skjorter med gingham, bliver ofte båret som en del af britisk landbeklædning, eksempelvis samen med jakkesæt i tweed. Traditionelle veste i dette stof bruges af ryttere som en del af formel rideuniform og plastron.

Referencer 

Vævede tekstiler
Bright Sheng

Bright Sheng (født 6. december 1955 i Shanghai, kina) er en kinesisk/amerikansk komponist, professor, dirigent, pianist og lærer.

Sheng studerede som barn klaver hos sin moder, og studerede herefter både klaver og komposition på Musikkonservatoriet i Shanghai. Han kom til USA (1982), hvor han studerede komposition og direktion videre på Queens College og Columbia Universitet hos bl.a. George Perle, Jack Beeson og Leonard Bernstein. Sheng har skrevet orkesterværker, kammermusik, instrumentalmusik, operaer og vokalmusik etc. Han har undervist i som lærer og professor i komposition på et universitet i Washington DC og University of Michigan. Shengs kompositions stil er en blanding af kinesisk folklore og vestlig moderne klassisk tonekunst.

Udvalgte værker 

 H´un (smerter) (1988) - for kammerorkester
 Kina drømme (1995) - for orkester
 Forårs drømme (1997) - for stemme og kinesisk orkester
 Rød silke dans (1999) - for klaver og orkester

Eksterne henvisninger 
 Bright Sheng Homepage

Komponister fra Kina
Komponister fra USA
Professorer
Pianister fra USA
Dirigenter
Lærere
Pianister fra Kina
Xian Xinghai

Xian Xinghai (Sinn Sing Hoi) (født 13. juni 1905 i Macau, Kina,  død 30. oktober 1945 i Moskva, Sovjetunionen) var en kinesisk komponist, violinist, pianist og rektor.

Xinghai, hvis forældre var af tanka-etnicitet, studerede violin og klaver på Shanghai Musikkonservatorium. Han tog senere til Frankrig (1929), hvor han studerede komposition privat hos Vincent d'Indy og på Musikkonservatoriet i Paris (1934) hos Paul Dukas som den første kinesiske student. Han hørte ligeledes til en af de første generationer af kinesiske komponister, som studerede vestlig klassisk musik. Xinghai skrev to symfonier, orkesterværker, kammermusik, en opera, korværker, koncerter, vokalmusik, kantater, rapsodier etc. Han fik tildelt titlen som Folkets Komponist af den kinesiske regering, grundet sin betydning for kinesisk musik. Xinghai var ligeledes rektor for musikafdelingen på Lux Un Instituttet for Kunst. Han blev i 1945 under et besøg i Moskva i Sovjetunionen indlagt med lungebetændelse og døde i en alder af 40 år.

Udvalgte værker 

 Symfoni nr. 1 "Den nationale befrielse" (1940) - for orkester
 Symfoni nr. 2 "Den hellige krig" (1942) - for orkester
 "Den gule flods kantate" (1939) - for kor
 "Kinesisk rapsodi" (1945) - for blæsere og strygeorkester

Eksterne henvisninger 
 Om Xian Xinghai

Komponister fra Kina
Rektorer
Pianister fra Kina
Violinister
Personer fra Macau
He Xuntian

He Xuntian (født 1952 i Sichuan, Kina) er en kinesisk komponist, professor, dirigent og forfatter.

Xuntian var i starten selvlært i musikteori, men studerede senere komposition på Musikkonservatoriet i Sichuan med endt eksamen (1982). Han har skrevet 2 symfonier, orkesterværker, kammermusik, filmmusik, klaverstykker, multimediamusik, og musik for ukonventionelle musikinstrumenter, tonedigte for mange instrumenter etc. Xuntian har ligeledes forfattet flere teoretiske musik bøger, og har skabt en ny kinesisk moderne stil, indenfor den klassiske musik. Han blev leder og professor for kompositions og direktions afdelingen på Shanghai Musikkonservatorium (1998). Med kompositionen "Ehe Chant" (sangen) fra (2008), skabte han det første stykke bevidsthedsmusik som er skrevet i den menneskelige historie. Xuntian har modtager 15 internationale priser, samt 13 nationale priser for sine værker.

Udvalgte værker 

 Symfoni nr. 1 "Tonale mønstre" (1985) - for orkester
 Symfoni nr. 2 "Telepati" (1987) - for orkester
 "Lyde fra naturen" (1986) - for ukonventionelle instrumenter
 "Ehe Chant" (sangen) (2008) - bevidsthedsmusik
 "Tegnet" (2003) - Internet spil - multimedia musik
 Capricio "Dabo Floden" (1982) - for kinesisk orkester
 Klaverkoncert "Rupa Dans" (2009) - fro klaver og orkester
 "Pipa mønstre" (2001) - for pipa, strygere og træblæsere

Eksterne henvisninger 
 He Xuntian Homepage

Komponister fra Kina
Professorer
Ledere
Lærere
Dirigenter
Forfattere fra Kina
Personer fra Sichuan
Wen Zhanli

Wen Zhanli (født 1981 i Beijing, Kina) er en kinesisk komponist, lærer og pianist.

Zhanli studerede komposition og klaver på det Kinesiske Musikkonservatorium (1999). Han studerede komposition videre i Darmstadt på de internationale sommerkurser (2006). Zhanli tog en doktorgrad i musik på det Kinesiske Musikkonservatorium (2010), hvor han sidenhen har undervist som lærer i komposition. Han har skrevet en symfoni, orkesterværker, kammermusik, en opera, korværker, elektronisk musik, filmmusik, popmusik etc. Zhanli vandt den fornemme kinesiske musikpris "Wenhua" to gange for sine kompositioner.

Udvalgte værker 

 Symfoni nr. 1 "Superstjerne" (2010) - for orkester
 "Gående måne" (2003) sang - for tenor og orkester
 "Han og de ser på døråbningen" (2007) - elektronisk musik
 "Den solrige firkant" (2008) - for blandet kor

Eksterne henvisninger 
 Om Wen Zhanli

Komponister fra Kina
Pianister fra Kina
Lærere
Personer fra Beijing
Monika Fagerholm

Monika Fagerholm (født 26. februar 1961 i Helsingfors) er en finlandsksvensk forfatter.

Fagerholm debuterede som forfatter med novellesamlingen "Sham" i 1987 og brød gennem med romanen Skønne kvinder ved vandet fra 1994 (på dansk 1996).

Hun modtog Nordisk Råds litteraturpris 2020 for romanen Hvem slog bambi ihjel? som har seksuel vold som tema.

Fagerholm er uddannet psykolog og kandidat i litteratur fra Helsinki Universitet i 1987.

Bibliografi 
 1987: Sham (novellesamling)
 1990: Patricia
 1994: Underbara kvinnor vid vatten (roman), dansk titel Skønne kvinder ved vandet (1996), filmatiseret 1998
 1998: Diva (roman), dansk titel Diva (2002)
 2005: Den amerikanska flickan (roman), dansk titel: Den amerikanske pige (2007)
 2009: Glitterscenen (roman), dansk titel: Glitterscenen (2012)
 2012: Havet
 2012: Lolauppochner
 2019: Vem dödade bambi? (roman), dansk titel: Hvem slog bambi ihjel? (2020)
Kilde for danske titler:

Priser 
 1995: Runebergprisen for Underbara kvinnor vid vatten
 1995: Takk for boken-medaljen for Underbara kvinnor vid vatten
 2005: Augustprisen for Den amerikanska flickan
 2005: Aniara-prisen
 2005: Göteborgs-Postens litteraturpris
 2020: Nordisk Råds litteraturpris for Vem dödade bambi?

Referencer

Eksterne henvisninger 

 

Finlandssvenske forfattere
Personer fra Helsinki
Modtagere af Nordisk Råds Litteraturpris
Aguilar de Campoo

Aguilar de Campoo er en spansk by i provinsen Palencia i den autonome region Castilla y León. Byen ligger tæt på floden Pisuerga, og havde i 2019 6.744 indbyggere.

18. etape af Vuelta a España 2012 havde start i Aguilar de Campoo, mens 9. etape af løbet i 2020 havde målstreg her.

Referencer

Eksterne henvisninger 

 

Byer i Castilla y León
Hipódromo de la Zarzuela

Hipódromo de la Zarzuela er en spansk hestevæddeløbsbane beliggende i distriktet Moncloa-Aravaca i den spanske hovedstad Madrid. Den blev indviet i maj 1941 efter at byggeriet blev påbegyndt i 1935.

Eksterne henvisninger 

 

Hestevæddeløbsbaner
Etableret i 1941
Sport i Madrid
Stege gamle Rådhus

Stege gamle Rådhus er et tidligere rådhus på Torvet i Stege på øen Møn, sydøst for Sjælland. Det er tegnet af M.G.B. Bindesbøll og blev opført i renæssancestil i 1854. Det var i brug frem til 1968 og er nu fredet.

Historie 

Byens tidligere rådhus lå i Storegade 46. I 1854 blev bygningen opført i Storegade 39 ud til Torvet efter tegninger af Michael Gottlieb Bindesbøll. Her lå tidligere en købmandsgård, der havde undgået ødelæggelserne ved bybranden i 1774.

I 1870 blev der opført et arresthus bag rådhuset, som var i brug frem til 1951.

Rådhuset blve brugt frem til 1968, hvor hele Møn blev lagt sammen til én kommune, flyttede man rådhuset til Storegade nr. 56 på den anden side af vejen. Herefter blev bygningen kun brugt til politistation, indtil denne også blev flyttet til nr. 56 i 2008.

Bygningen blev fredet i 1971.

Indtil 1995 var der fortsat bitingsted i rådhuset, og det blev brugt til foged- og skiftesager.

Beskrivelse 
Rådhuset er opført i renæssancestil. Det er i to etager med sadeltag. Det erbygget i røde teglsten og har kridtstensbånd ved toppen og bunden af vinduerne. I midten af bygningen, ud mod torvet er et ottekantet tårn med kuppelspir med kobbertag. Umiddelbart under kuplen sidder et ur ud mod Torvet.

Referencer

Eksterne henvisninger 

Fredede bygninger, konstruktioner og anlæg i Vordingborg Kommune
Fredede rådhuse i Danmark
Rådhus
Etableret i 1854
La Covatilla

La Covatilla er et spansk vintersportssted beliggende i bjergkæden Sistema Central i provinsen Salamanca, Castilla y León.

Cykling 
Stedet er kendt for at have været etapeafslutning ved flere udgaver af cykelløbet Vuelta a España. Stigningen begynder ved byen Béjar, og har en længde på 19,9 km med en gennemsnitlig stigningsprocent på 5,8, med sektioner på op til 16,4 %.

Referencer

Eksterne henvisninger 

 

Castilla y León
Vintersportssteder i Spanien
Stian Rosenlund Richter

Stian Rosenlund Richter (født 4. april 2002 i Tønder) er en cykelrytter fra Danmark, der kører for .

Karriere 
Stian Rosenlund Richter fik fra 2014 sin cykleopdragelse hos Bornholms Cycle Club. Fra 2017 til 2018 gik han på Rydhave Slots Efterskoles cykellinje. I 2018 blev Rosenlund udtaget til bruttotruppen på juniorlandsholdet i landevejscykling, og i januar 2019 blev han nomineret til Bornholms Tidendes Talentpris. Fra 2019-sæsonen skiftede han til ABC - Arbejdernes Bicykle Clubs juniorhold Team ABC Junior, men blev boende på Bornholm.

Den 3. oktober 2020 vandt han ved Danmarksmesterskaberne i landevejscykling i Skælskør bronze på enkeltstarten for juniorerne. Dagen efter vandt han 3. afdeling af Uno-X Cuppen for juniorryttere, og sikrede sig samtidig den samlede sejr i løbsserien.

I oktober 2020 skrev Stian Rosenlund under på en kontrakt med det danske UCI kontinentalhold , gældende fra starten af 2021. I december 2021 forlængede parterne aftalen, så den også var gældende for 2022-sæsonen. Her blev han ramt af en hjernerystelse som ødelagde sæsonen, da det kun blev til syv løbsdeltagelser, hvoraf han ikke gennemførte tre. Da det bornholmske hold havde præsenteret truppen for 2023-sæsonen var Stian Rosenlund ikke blandt de 14 ryttere.

I slutningen af marts 2023 offentliggjorde , at Stian Rosenlund var blevet tilknyttet holdet for resten af sæsonen.

Privat 
Stian Rosenlund Richter er født og opvokset i Tønder. Han er søn af Søren Christensen (1976–2020) og Arina Nell Richter, og har storebror Frederik. I forbindelse med farens ansættelse som chefredaktør for Bornholms Tidende, flyttede familien i 2014 til Bornholm.

Referencer

Eksterne henvisninger 
 
 

Personer fra Tønder
Mandlige cykelryttere fra Danmark
Vettor Pisani (admiral)

Vettor Pisani (1324 – 13. august 1380) var en venetiansk admiral. Han stod i spidsen for den venetianske flåde i 1378 i den 4. krig mellem Venedig og Genoa, den såkaldte Chioggia-krig. Pisani besejrer genoveserne ud for Capo d'Anzio, og efterfølgende generobrede han Cattaro, Sebenico og Arbe, der var blevet indtaget af ungarerne, som var allieret med Genoa.

Men den genovesiske flåde besejrede Pisani fuldstændigt ved Pola i maj 1379, og da han vendte tilbage til Venedig, blev han kastet i fængsel. Genoa havde nu overtaget og belejrede og indtog Chioggia syd for Venedig, så Venedig selv kom i fare. Den venetianske befolkning krævede herefter Pisani løsladt, da de har fuld tillid til hans kompetencer.

Regeringen gav efter og gav den aldrende admiral kommandoen over flåden endnu en gang. Ved sin gennemtænkte strategi og sit mod generobrede han Chioggia og besejerede genoveserne, der blev tvunget til at slutte fred.

Pisani døde i 1380 undervejs til Manfredonia med en eskadre med forsyninger. Han er begravet i Basilica di San Giovanni e Paolo i Venedig, hvor mange af datidens doger også ligger begravet.

Venedigs historie
Admiraler
Blåtoppet kohvede

Blåtoppet kohvede (Melampyrum nemorosum) er en blomsterplante i slægten kohvede.

Beskrivelse 

Blåtoppet kohvede er 20-50 cm høj, forgrenet enårig urt. Bladene er modsatte og æg- til lancetformede. Den har gule læbeformede eller næsten maskeformede blomster med en trefliget underlæbe og et firetandet bæger omgivet af blåviolette højblade. Dens frugt er som hos andre kohvedearter en kapsel med få store frø. Planten er håret.

Levested 
Blåtoppet kohvede vokser på skovstepper. I Danmark findes den i kystnære skovkanter og -åbninger, strandvolde og strandoverdrev.

Udbredelse 
Blåtoppet kohvede er meget udbredt i Rusland og de baltiske lande. Den findes i det sydøstlige Sverige og artens østgrænse er i Danmark hvor den er meget sjælden og nu stort set kun findes på Sjælland.

Tidligere er den også sjældent forekommet i andre danske landsdele. Den blev nyfundet på Djursland i 2017. Arten er i tilbagegang i Danmark og vurderet som Næsten truet på Den danske rødliste. På nogle få sjællandske levesteder findes den imidlertid ofte i tusindvis.

Referencer 

Kohvede
Polsk Koalition

Polsk Koalition (Polsk: Koalicja Polska) er en polsk, politisk koalition bestående af partierne Polens Folkeparti, Kukiz'15 og Union af Europæiske Demokrater.
Koalitionen har 30 mandater i det polske underhus Sejmen og 3 mandater i overhuset Senatet

Koalitionen er Kristendemokratisk og Centristisk.

Referencer 

Koalition
Etableret i 2019
Simone Biles

Simone Arianne Biles ( født 14. marts 1997 i Columbus, Ohio) er en amerikansk gymnast.

Efter at have trukket sig tilbage fra dele af konkurrencen under sommer-OL 2020, vandt hun sølv i holdkonkurrencen og bronze i bommen.

Referencer

Eksterne henvisninger 
 

Gymnaster fra USA 
Personer fra Columbus 
Olympiske medaljevindere i gymnastik 
Deltagere for USA ved sommer-OL 2016 
Deltagere for USA ved sommer-OL 2020 
Medaljevindere fra USA ved sommer-OL 2016
Medaljevindere ved sommer-OL 2020 
Gymnaster ved sommer-OL 2016
Gymnaster ved sommer-OL 2020
Olympiske mestre fra USA 
Olympiske sølvmedaljevindere fra USA 
Olympiske bronzemedaljevindere fra USA
Jack Skellington

Jack Skellington var en fiktiv hovedrolle i The Nightmare Before Christmas.
Jack var kendt som The Pumpkin King i Halloween by. Han er blevet skabt af filminstruktør og filmprodukter Tim Burton. Han er blevet stemmelagt af Chris Sarandon og sangstemme af Danny Elfman. Jack har været en af Disney mest populær Disney-karakter.

Disney-figurer
Filmfigurer
Forbund for Frihed og Uafhængighed

Forbund for Frihed og Uafhængighed (polsk: Konfederacja Wolność i Niepodległość) er en polsk, politisk koalition bestående af partierne KORWiN, National Bevægelse, Forbund for den Polske Krone, De Kørendes Parti og Unionen af Kristne Familier.

Koalitionen blev oprindeligt oprettet mellem KORWiN og National Bevægelse inden Europa-Parlamentsvalget i 2019.

Referencer 

Politiske partier i Polen
Etableret i 2018
Forlaget Columbus

Forlaget Columbus er et dansk forlag, der udgiver undervisningsmateriale. Forlagets profil er fortrinsvis trykte og digitale lærebøger i samfundsfag, historie, erhvervsøkonomi, engelsk, tysk og spansk til ungdomsuddannelserne.

Historie 
Forlaget Columbus blev stiftet som den erhvervsdrivende fond Samfundsfagsnyt Forlags-Fond i 1984. Indtil slutningen af 1980erne hed det Samfundsfagsnyts Forlag, fordi der var tale om bøger udgivet af redaktionen af Samfundsfagsnyt, medlemsbladet for Foreningen af Lærere i Samfundsfag (FALS). FALS var blevet stiftet i forlængelse af, at samfundsfag var blevet indført som undervisningsfag på de almene gymnasier (STX) i Danmark i 1966. Fra starten af 1970'erne udgav Samfundsfagsnyts Forlag især undervisningsmateriale, som lærere selv fremstillede til det nye fag samfundsfag. I starten af 1980'erne havde bogsalget skabt en selskabskapital, som blev lagt i den erhvervsdrivende fond Samfundsfagsnyts Forlags-fond, som stadig er forlagets virksomhedsregistrering hos Erhvervsstyrelsen. I daglig tale bruges bi-navnet Columbus Fond.

Columbus Fond 
Columbus Fond driver Forlaget Columbus og forvalter overskuddet fra salget af læremidler og uddeler Columbus-prisen. Fonden uddeler også midler til fagligt og pædagogisk udviklingsarbejde og støtter fx rejser til forfattere, der udgiver bøger på forlaget. Af større projekter har fonden bl.a. støttet Aalborg Universitets Surveybank og Vismandsportalen, der begge er gratis tilgængelige læremidler, som bruges i undervisningen i samfundsfag. Desuden betaler fonden for udgivelse af POLIS - tidsskrift for samfundsfagsdidaktik. Flertallet af bestyrelsesmedlemmerne i Columbus Fond udpeges af Foreningen af Lærere i Samfundsfag.

Udgivelsesprofil 
Samfundsfag har altid været forlagets hovedfag, men Forlaget Columbus udgiver i stigende grad både trykte og digitale bøger til historie, erhvervsøkonomi, religion og tilgrænsende fag.

Eksterne henvisninger 

 www.forlagetcolumbus.dk 
 Anders Hassing: "Samfundsfagslærernes forlag", i: Til FALS - festskrift til foreningen af lærere i samfundsfag, FALS og Forlaget Columbus 2019
Forlag fra Danmark
Fonde fra Danmark
Jóannes Bjartalíð

Jóannes Bjartalíð (født 10. juli 1996) er en færøsk fodboldspiller, der spiller som midtbanespiller for KÍ Klaksvík og Færøernes fodboldlandshold.

Karriere

Klub 
Bjartalíð har hidtil udelukkende spillet for barndomsklubben KÍ Klaksvík. I 2019 vandt han med sit hold KÍ det færøske mesterskab, det var første gang i ti år, at KÍ vandt mesterskabet. Året efter var Bjartalíð en del af truppen, der satte færøsk rekord som den klub, der som den hidtil eneste (pr. juni 2022) er nået til en play-off kamp i en europæisk turnering, da KÍ Klaksvík vandt storsejr 6-1 over de georgiske mestre Dinamo Tbilisi i 3. kvalifikationsrunde i Europa League.

Landshold 
Bjartalíð fik landsholdsdebut for Færøerne den 5. september 2019 i en EM 2020 kvalifikationskamp mod Sverige, som Færøerne tabte 0–4 på hjemmebane. Han blev udtaget til landsholdet flere gange forinden, første gang i marts 2017, da Lars Olsen udtog ham til kampen mod Andorra. Han fik dog først debut godt to år senere. Han spillede med i alle seks kampe i UEFA Nations Leage D, gruppe 1, der sikrede Færøerne en 1. plads og oprykning til League C. Den 14. juni 2022 scorede han 2 mål indenfor tre minutter i anden halvleg i UEFA Nations Leauge kamp mod Luxembourg, der endte uafgjort 2-2.

Karriere statistik

Færøernes landshold

Referencer

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra KÍ Klaksvík
Podhale

Podhale er Polens sydligste region, undertiden benævnt "det polske højland". Podhale ligger ved foden af Tatrabjergene i Karpaterne.

Lokal folklore 
Regionen er præget af en rig tradition for folklore, der er meget romantiseret i den polske patriotiske fantasi. Folkloren kommer hovedsageligt fra polske bosættere fra regionen Lillepolen længere nordpå og delvist fra transsylvanske bosættere der migrerede i det 14.- til det 17. århundrede. Navnet Podhale oversættes bogstaveligt som "under bjergene". Podhale er en del af den historiske provins Lillepolen () med hovedstad i den kongelige by Kraków.

Regionale attraktioner 
Blandt områdets attraktioner er det populære bjergferieby Zakopane og søen kendt som Morskie Oko ("Havets øje"), som den lokale legende hævder, er forbundet med Adriaterhavet ved underjordiske passager. Byen Nowy Targ langs Dunajec-floden, der ligger i dalen under Gorcebjergene, er hovedstaden i regionen. Ludzmierz er hjemsted for områdets ældste helligdom, Vor Frue af Ludźmierz.

Befolkningen i denne region er især berømt for deres oscypek, en ost lavet af en blanding af komælk og fåremælk, deres musik og deres skiløjper.

Referencer 

Polens geografi
Tatrabjergene
Goh V Shem

Goh V Shem (født 20. maj 1989 i Kuala Lumpur) er en malaysisk badmintonspiller.

Han vandt olympisk sølv i mændenes double i forbindelse med de olympiske badmintonturneringer i 2016 i Rio de Janeiro.

Referencer

Eksterne henvisninger 
 

Badmintonspillere fra Malaysia
Badmintonspillere ved sommer-OL 2016
Olympiske sølvmedaljevindere fra Malaysia
Personer fra Kuala Lumpur